วันพาเลนไทน์

วันพาเลนไทน์ () เป็นวันสำคัญสากลที่เฉลิมฉลองให้กับมิตรภาพและความรักบริสุทธิ์ (platonic love) รูปแบบอื่น ๆ เฉลิมฉลองในวันที่ 13 กุมภาพันธ์ของทุกปี แต่ก็สามารถจัดในวันที่ 14 กุมภาพันธ์ได้เช่นกัน เพื่อเติมเต็มวันวาเลนไทน์ (Valentine's Day) ซึ่งเฉลิมฉลองความรักแบบโรมานซ์ (romantic love) คำว่า "พาเลนไทน์" (Palentine) มีที่มาจากการผสมคำว่า "pal" ซึ่งมีความหมายว่า "เพื่อน" กับคำว่า "valentine" วันพาเลนไทน์มีขึ้นเพื่อเป็นรูปแบบไม่จำกัดเพศของวันกาเลนไทน์ (Galentine's Day) ซึ่งเน้นที่มิตรภาพระหว่างผู้หญิง

เมื่อ พ.ศ. 2563 บริการหาคู่ออนไลน์เพลนตีออฟฟิช (Plenty of Fish) ได้เผยแพร่ผลสำรวจออนไลน์ที่สำรวจจากคนโสด 2,000 คน ระบุถึงบุคลิกภาพ 4 แบบในช่วงวันวาเลนไทน์ หนึ่งในนั้นคือกลุ่มพาเลนไทน์ ซึ่งเฉลิมฉลองมิตรภาพและวันพาเลนไทน์มากกว่าความรักแบบโรแมนซ์และวันวาเลนไทน์ เริ่มมีการยอมรับมากขึ้นถึงประโยชน์ที่ชัดเจนของวันพาเลนไทน์สำหรับคนโสดซึ่งมองว่าวันวาเลนไทน์เชื่อมโยงกับความเศร้าและความทุกข์ รวมถึงมีการรับรู้ถึงความจำเป็นในการสร้างวันวาเลนไทน์รูปแบบใหม่ นอกจากนี้ยังมีการให้ความใส่ใจมากขึ้นต่อประโยชน์สำหรับผู้ที่ถูกแยกออกไปจากวันกาเลนไทน์อย่างผู้ชายและนอนไบนารี (non-binary) 

เมื่อ พ.ศ. 2566 การศึกษาเกี่ยวกับการรับรู้ของผู้ชมต่อการนำเสนอภาพลักษณ์ของพ่อเลี้ยงเดี่ยวในซีรีส์โทรทัศน์เรื่อง ซิงเกิลแพเรนส์ (Single Parents) สรุปผลว่าผู้ชมตอบรับในเชิงบวกเป็นอย่างสูง โดยชื่นชมตัวละครหลักชาย 2 คนที่เฉลิมฉลองวันพาเลนไทน์ร่วมกัน ซึ่ง "สะท้อนถึงความเปลี่ยนแปลงของบรรทัดฐานเกี่ยวกับความเป็นชาย" เมแกน แคร์รอลล์ (Megan Carroll) ผู้ช่วยศาสตราจารย์ที่มหาวิทยาลัยรัฐแคลิฟอร์เนีย (California State University) ชี้ให้เห็นถึงความสำคัญของวันพาเลนไทน์ต่อบุคคลที่เป็นเอเซ็กชวล (asexual) และเอโรแมนติก (aromantic) "และคนอื่น ๆ ที่ไม่ได้ใช้ชีวิตตามสิ่งที่เธอเรียกว่าเป็นอุดมคติของสังคมเกี่ยวกับเรื่องความรักแบบโรแมนซ์และเรื่องเพศ" มิตรภาพมีอิทธิพลอย่างมากแม้กระทั่งนอกเหนือจากชีวิตส่วนตัว ตัวอย่างเช่นการรักษาพนักงานและความพึงพอใจในการทำงาน ดังที่ได้รับการยอมรับในผลการสำรวจขนาดเล็กที่เผยแพร่โดยสมาคมเพื่อการจัดการทรัพยากรมนุษย์ (Society for Human Resource Management) ซึ่งเน้นย้ำถึง "พลังของมิตรภาพในสถานที่ทำงาน" ในอินโฟกราฟฟิกวันวาเลนไทน์เมื่อ พ.ศ. 2566

จากการตระหนักถึงประโยชน์ของมิตรภาพและความสำคัญของการเฉลิมฉลองมิตรภาพ วันพาเลนไทน์จึงได้รับการยอมรับ การอภิปราย และการเฉลิมฉลองต่อสาธารณชนโดยหลายภาคส่วน เช่น ร้านหนังสือ ห้องสมุด โรงแรม โรงภาพยนตร์ ร้านอาหาร สถาบันการศึกษา หนังสือ และซีรีส์โทรทัศน์ ซีรีส์โทรทัศน์หลายรายการถึงขนาดมีตอนที่ชื่อว่า “Palentine's Day” วันพาเลนไทน์ยังเริ่มถูกใช้เป็นเครื่องมือทางการตลาด แนวเข้าสู่การศึกษากลุ่มเป้าหมายในการศึกษาเมื่อ พ.ศ. 2565 เพื่อตรวจสอบการประเมิน LGBTQ2S กับเยาวชนได้รับประโยชน์จากการตลาดที่ดีขึ้นโดยการปรับกรอบกลุ่มเป้าหมายของวันพาเลนไทน์

มีกิจกรรมเฉลิมฉลองวันพาเลนไทน์กับเพื่อนหนึ่งคนหรือหลายคนในหลากหลายรูปแบบ เช่น การชมสื่อมาราธอน การไต่เขา และการร้องคาราโอเกะ จุดเน้นหลักคือการใช้เวลาคุณภาพกับที่คนที่รักแบบบริสุทธิ์ และบอกให้ "คนรอบตัวคุณรู้ว่าคุณเห็นคุณค่าพวกเขามากแค่ไหน และรู้ว่าคุณรู้สึกขอบคุณที่มีพวกเขาอยู่ในชีวิตของคุณ" เมื่อ พ.ศ. 2565 ความคิดเห็นใน เดอะเฮรัลด์ (The Herald) เน้นย้ำว่าเรื่องราวมิตรภาพบริสุทธิ์ของเราเป็นเรื่องราวความรักและสมควรได้รับการเฉลิมฉลอง และวันพาเลนไทน์เป็นโอกาสอันเหมาะแก่การเฉลิมฉลองนั้น

 ดูเพิ่ม 
 วันกาเลนไทน์

 อ้างอิง 

พาเลนไทน์
พาเลนไทน์